ปกติแล้วยาคุมกำเนิดชนิด21เม็ดเนี่ย​พอกินหมดแผงแล้วต้องเว้น7วันแล้วค่อยเริ่มทานแผงใหม่ถูกมั้ยครับ​ แต่เคยเห็นมีผู้หญิงบางคนที่เริ่มกินยาคุมกำเนิดครั้งแรก​ แพทย์สั่งให้ทาน21เม็ดหมดแล้วให้เริ่มทานแผงต่อไปเลยไม่ต้องเว้นช่วงใน3แผงแรก​ หลังจากนั้นในแผงที่4จึงให้รับประทานแบบเว้น7วันตามปกติ​ อยากทราบว่าการให้รับประทานแบบนี้​มีวัตถุประสงค์หรือคาดหวังประโยชน์ในด้านใดเหรอครับ​ ขอบมากครับ
สวัสดีค่ะ การทานยาคุมกำเนิดชนิด 21 เม็ดนั้น เมื่อทานยาครบ 21 เม็ดแล้ว ก็ให้เว้นระยะไป 7 วัน แล้วจึงเริ่มทานยาคุมแผงใหม่ต่อไปค่ะ การเว้นระยะไป 7 วัน ก็เพื่อให้มีประจำเดือนมาค่ะ หากไม่เว้นระยะ ก็ย่อมจะไม่มีประจำเดือนมา และหากทำต่อเนื่องไปเรื่อยๆ อาจทำให้เยื่อบุโพรงมดลูกหนาตัวขึ้น ทำให้เกิดเลือดออกผิดปกติ และอาจเสี่ยงต่อการเกิดมะเร็งเยื่อบุโพรงมดลูกได้ค่ะส่วนการที่มีคำแนะนำให้ทานต่อเนื่องไปก่อนในช่วง 3 แผงแรก โดยที่ไม่ต้องเว้นระยะ อาจเพื่อให้ยาคุมได้ออกฤทธิ์ในการป้องกันการตั้งครรภ์ให้เต็มที่ก่อนก็ได้ค่ะ เพราะหากเพิ่งเริ่มทานเป็นแผงแรก ยาคุมยังอาจออกฤทธิ์ได้ไม่เต็มประสิทธิภาพได้ค่ะ